Դենիս Դրեգուշ

**Դենիս Դրեգուշ** (, ), ռումինացի պրոֆեսիոնալ ֆուտբոլիստ, թուրքական «Տրաբզոնսպոր» ակումբի և Ռումինիայի ֆուտբոլի ազգային հավաքականի հարձակվող։

## Ակումբային կարիերա
### Վիտորուլ
Դրեգուշն իր նորամուտը «Վիտորուլի» կազմում նշել է 2015 թվականի հոկտեմբերի 29-ին՝ Ռումինիայի գավաթի խաղարկությունում «Բոտոշանիի» դեմ՝ 1–0 հաշվով հաղթանակով։ Ռումինիայի ազգային առաջնությունում իր նորամուտը նշել է 2017 թվականի օգոստոսի 27-ին՝ փոխարինելով Ավրելիան Չիչուին 87-րդ րոպեին։

2017 թվականի նոյեմբերի 28-ին նա խփել է իր առաջին գոլը «Բոտոշանիի» դարպասին։

### Ստանդարտ
2019 թվականի օգոստոսի 7-ին Դրեգուշը միացել է բելգիական «Ստանդարտ Լիեժ» ակումբին՝ 2 միլիոն եվրոյի չափով, գումարած 30% հետագա տրանսֆերի տոկոսադրույքով։ Նա իր նորամուտը նշել է ակումբի կազմում 2019 թվականի սեպտեմբերի 1-ին՝ «Կոնստանտ Վանդեն Ստոկ» մարզադաշտում «Անդերլեխտի» դեմ։

2020 թվականի սեպտեմբերի 15-ին Դրեգուշը համաձայնել է մեկ մրցաշրջան վարձակալությամբ հանդես գալ «Կրոտոնե» ֆուտբոլային ակումբում։ Հինգ օր անց նա իր նորամուտը նշել է A Սերիայում՝ 4:1 հաշվով հաղթելով «Ջենոա» ֆուտբոլային ակումբին։ Իտալիայում գտնվելու ընթացքում Դրեգուշը մասնակցել է 9 հանդիպման, որոնցից միայն մեկում է եղել մեկնարկային կազմում։ «Ստանդարտ Լիեժ» վերադառնալուց հետո Դրեգուշը խփել է իր առաջին գոլը 2021 թվականի օգոստոսի 8-ին, 5:2 հաշվով պարտվելով «Անտվերպեն» ֆուտբոլային ակումբին։ 2022 թվականի հունվարի 16-ին նա «Անդերլեխտի» դեմ խաղի ժամանակ հանդիպման 89-րդ րոպեին հավասարեցրել է հաշիվը՝ 1։1։

2023 թվականի հունվարի 26-ին Դրեգուշը վարձավճարով տեղափոխվել է Սերիա B-ի «Ջենոա» ակումբ։ 2023 թվականի սեպտեմբերի 13-ին «Ստանդարտ» ֆուտբոլային ակումբը նրան մրցաշրջանային վարձակալության է ուղարկել Թուրքիայի սուպերլիգայի «Գազիանթեփ» ակումբ։

## Միջազգային կարիերա
2018 թվականի սեպտեմբերի 10-ին Դրեգուշն իր նորամուտը նշել է Ռումինիայի ֆուտբոլի ազգային հավաքականի կազմում ՈՒԵՖԱ Ազգերի Լիգայում Սերբիայի հետ խաղում, խաղալով ոչ-ոքի՝ 2:2 հաշվով։ Հաջորդ տարի նա պետք է ներկայացներ մինչև 21 տարեկանների ազգային հավաքականը 2019 թվականի Եվրոպայի առաջնությունում, սակայն վնասվածքի պատճառով հեռացվել է կազմից։

Դրեգուշն ազգային թիմի կազմում իր առաջին գոլը խփել է 2022 թվականի նոյեմբերի 17-ին Սլովենիայի հետ ընկերական խաղում (1:2)։

2024 թվականի հունիսի 7-ին նա ընդգրկվել է Ֆուտբոլի 2024 թվականի Եվրոպայի առաջնության 26 հոգանոց հավաքականի կազմում։ Հունիսի 17-ին նա գոլի հեղինակ է դարձել Եվրոպայի առաջնության բացման խաղում Ուկրաինայի դեմ 3:0 հաշվով, ինչը 24 տարվա ընթացքում իր երկրի առաջին հաղթանակն էր մրցաշարում։

## Անձնական կյանք
Դրեգուշի հայրը՝ Միխայ Դրեգուշը, նույնպես պրոֆեսիոնալ ֆուտբոլիստ էր։

2021 թվականի հունվարին նրա ընկերուհին՝ Վանեսան, աղջիկ է լույս աշխարհ բերել։

## Կարիերայի վիճակագրություն
### Ակումբ

### Հավաքական

: Հաշիվները և արդյունքները առաջինը նշում են Ռումինիայի գոլերի քանակը, միավորների սյունակը ցույց է տալիս միավորը Դրեգուշի յուրաքանչյուր գոլից հետո

## Ձեռքբերումներ
### «Վիտորուլ»
* Ռումինիայի գավաթակիր 2018-19
* Ռումինիայի սուպերգավաթակիր 2019

## Ծանոթագրություններ

## Արտաքին հղումներ
* 
* 
*Denis Mihai Drăguș
* 
* 
 

Կատեգորիա:Թուրքական Սուպերլիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Կրոտոնեի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Ռումինացի ֆուտբոլիստներ
Կատեգորիա:Ռումինիայի հավաքականի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տրաբզոնսպորի ֆուտբոլիստներ